stanford-oval/wikipedia huggingface dataset:
ארסלורמיטאל אורביט

| --- | --- |

האורביט בלילה
 מידע כללי
 סוג:  פסל, מגדל תצפית 
 כתובת:  הפארק האולימפי 
 מיקום:  ניוהאם 
 מדינה:  הממלכה המאוחדת 
 הקמה ובנייה
 תקופת הבנייה:  ?–2012
 תאריך פתיחה רשמי:  2012 
 חומרי בנייה:  פלדה 
 יוצר:  אניש קאפור, ססיל בלמונד 
 אדריכל:  אניש קאפור 
 קואורדינטות:  51°32′18″N 0°00′48″W﻿ / ﻿51.538333333333°N 0.013333333333333°W﻿ / 51.538333333333; -0.013333333333333
 www.arcelormittalorbit.com
 he
 
מגדל ארסלורמיטאל אורביט
ארסלורמיטאל אורביט (באנגלית: ArcelorMittal Orbit) הוא מגדל תצפית בגובה 115 מטר, שנבנה במרכז הפארק האולימפי של לונדון שבסטרטפורד. המגדל, המכונה בקיצור "אורביט", תוכנן על ידי אניש קאפור וססיל בלמונד ונועד להנציח עבור הדורות הבאים את ארוח המשחקים האולימפיים של 2012 על ידי העיר לונדון. המגדל ממוקם בין האצטדיון האולימפי ובין מרכז ספורט המים ומאפשר למבקריו לצפות על כל הכפר האולימפי משתי מרפסות תצפית עגולות המצויות בחלקו העליון.
הרעיון להקמת המגדל נוצר לאחר שראש עיריית לונדון, בוריס ג'ונסון והשרה למשחקים האולימפיים, טסה ג'וול, החליטו ב-2008 שלפארק האולימפי נדרש "משהו נוסף". הם הכריזו על תחרות לעיצוב המונומנט ואת ההצעות שהוגשו בחנה ועדה בת תשעה חברים, שחלקם הגדול בא מתחום האמנות.
על בנייתו ועיצובו של המגדל הוכרז ב-31 במרץ 2010 ותוכנן כי בנייתו תסתיים בדצמבר 2011. במועד זה הגיע המגדל לגובהו המרבי, אולם רק ב-15 במאי 2012 הוכרז על השלמתו הפיזית מבחינה חיצונית, ונמסר כי הסידורים הפנימיים יושלמו עד פתיחת המשחקים האולימפיים בסוף יולי 2012.
נכון לאוקטובר 2011, הוערכה עלות הפרויקט ב-22.7 מיליון לירות שטרלינג. מירב המימון (19.6 מיליון לירות שטרלינג) מגיע מתרומת איל תעשיית הברזל, לקשמי מיטאל, יושב ראש תאגיד הענק ארסלורמיטאל, הנחשב כאיש העשיר בבריטניה הגדולה. את יתרת המימון (3.1 מיליון לירות שטרלינג) העמידה "הסוכנות לפיתוח לונדון".
מתכנני המגדל, קאפור ובלמונד, טענו כי "האורביט" מבטא התקדמות אדריכלית משמעותית בשילוב שבין פיסול והנדסת מבנים. בעיצובו הוא משלב בין היבטים של יציבות ושל אי יציבות והמבקרים בו מעורבים בחוויה האמנותית באמצעות עליה במעלה הלולייני, המהווה חלק מהמבנה. המגדל זכה גם לתשבחות וגם לביקורות על עיצובו הנועז. בחלק מהביקורות כונה המגדל "פרויקט ראוותני" ונטען כי כיצירת אמנות במרחב הציבורי, אין לו ערך שיישאר גם בדורות הבאים.
ביוני 2016 נחנכה כאטרקציה במגדל מגלשה סגורה באורך 178 מטרים מראש מגדל התצפית עד הקרקע. המגלשה שקופה בחלקה ומתפתלת סביב מסבכי המגדל 12 פעמים וזמן הגלישה בה כ-40 שניות. את המגלשה תכנן המעצב האירופי קרסטן הלר.
הערות שוליים

↑  שאול אדר, לונדון מתמרקת לקראת האולימפיאדה, באתר הארץ, 17 בפברואר 2012
↑  אבירם ברט, לונדון, לא רק אולימפיאדה: אירועי הקיץ בלונדון, באתר הארץ, 27 ביולי 2012
↑  איתן בייגל, ‏פרויקט גרנדיוזי: הושלמה בניית המגלשה הארוכה בעולם, באתר גלובס, 14 במאי 2016
אלן נג'ייה

אלן נג'ייה (באנגלית: Allen Njie; נולד ב-26 ביולי 1999) הוא כדורגלן ליברי, המשחק בעמדת הקשר בוואדוץ.
קריירה

נג'ייה התחיל את הקריירה שלו בקבוצת הנוער "פפר", ממנה עבר לקבוצת LISCR.
בקיץ 2019, נג'ייה חתם בגראסהופרס ציריך מהליגה השווייצרית השנייה. ב-20 ביולי 2019, נג'ייה ערך את הופעת הבכורה שלו בקבוצה בהפסד 1–2 לסטאד לוזאן אושי. ב-20 בספטמבר, כבש את שער הבכורה שלו בקבוצה בניצחון 1–2 נגד קריאנס.
ב-6 באוקטובר 2020, נג'ייה סיכם בבני סכנין מליגת העל, אך העסקה לא יצאה לפועל.
ב-19 בפברואר 2021, נג'ייה הושאל לסלאבן בלופו מליגת העל הצ'כית.
ב-22 ביולי 2018, נג'ייה ערך את הופעת הבכורה שלו בנבחרת ליבריה בתיקו 0-0 נגד סיירה לאון.
ב-20 בדצמבר 2023 חתם בוואדוץ מליגת האתגר השווייצרית.
תארים

ליגת העל הליברית: 2016/2017
הערות שוליים

↑  פטרקינג קוואיה, LIBERIAN PLAYERS ABROADAllen Njie signs for Isreali top side Bnei Sakhnin באתר ליבריה ספורט, 6 באוקטובר 2020 (באנגלית)
ארמל בלה-קוצ'אפ

ארמל בלה-קוצ'אפ (בגרמנית: Armel Bella-Kotchap; נולד ב-11 בדצמבר 2001 בפריז שבצרפת) הוא כדורגלן גרמני המשחק בעמדת הבלם בקבוצת פ.ס.וו. איינדהובן ובנבחרת גרמניה.
חיים אישיים

בלה-קוצ'אפ נולד בפריז שבצרפת. הוא בנו של שחקן העבר של נבחרת קמרון, סיריל פלורן בלה (אנ').
קריירת מועדונים

בלה-קוצ'אפ גדל במחלקות הנוער של מספר מועדונים, ביניהם בורוסיה מנשנגלדבך ודיסבורג, ובשנת 2017 הגיע אל מחלקת הנוער של בוכום. לקראת עונת 2018/2019 הצטרף לסגל של הקבוצה הבוגרת של המועדון למשחקי קדם העונה. ב-28 באפריל 2019 הוא ערך את הופעת הבכורה שלו במועדון, בהפסד 2–3 לארצגבירגה אווה במסגרת המחזור ה-31 בבונדסליגה השנייה. בסך הכל ערך בלה-קוצ'אפ ארבע הופעות ליגה בעונה זו, והוסיף 12 הופעות ליגה בעונת 2019/2020.
ב-14 בפברואר 2021 הבקיע בלה-קוצ'אפ את שער הבכורה שלו במועדון, בניצחון 0–2 על איינטרכט בראונשווייג במסגרת המחזור ה-21 בליגה לעונת 2020/2021. הוא ערך 28 הופעות ליגה והבקיע שער אחד בעונה זו, בה סיימה בוכום במקום הראשון בבונדסליגה השנייה והעפילה לבונדסליגה.
ב-21 באוגוסט 2021 הוא ערך את הופעת הבכורה שלו בבונדסליגה, בניצחון 0–2 על מיינץ 05 במסגרת המחזור השני בליגה לעונת 2021/2022.
ב-1 בספטמבר 2023 הושאל לפ.ס.וו. איינדהובן. לעונה אחת.
ב-21 ביוני 2022 חתם בסאות'המפטון מהפרמייר ליג תמורת 10 מיליון אירו. ב-13 באוגוסט ערך הופעת בכורה בפרמייר ליג, בתיקו 2-2 עם לידס יונייטד.
קריירה בינלאומית

ב-26 בספטמבר 2022 ערך בלה-קוצ'אפ את הופעת הבכורה שלו בנבחרת גרמניה, בתיקו 3-3 נגד נבחרת אנגליה במסגרת ליגת האומות 2022/2023.
נכלל בסגל נבחרת גרמניה לטורניר מונדיאל 2022.
הערות שוליים

↑  Profiverträge für Talentwerk-Trio באתר הרשמי של בוכום, 3 במרץ 2019 (בגרמנית)
1 2  Tag 5 in Weiler: Neue Gesichter באתר הרשמי של בוכום, 10 ביולי 2018 (בגרמנית)
↑  Bella-Kotchap becomes a Saint, Southampton FC (באנגלית)
↑  Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)
| נבחרת גרמניה – מונדיאל 2022 |
| --- | --- | --- |
|  1 נוייר •  2 רודיגר •  3 ראום •  4 גינטר •  5 קהרר •  6 קימיך •  7 האברץ •  8 גורצקה •  9 פילקרוג •  10 גנאברי •   11 גצה •  12 טראפ • 13 מילר •  14 מוסיאלה • 15 זולה • 16 קלוסטרמן • 17 בראנדט • 18 הופמן • 19 זאנה • 20 גונטר • 21 גונדואן • 22 טר שטגן • 23 שלוטרבק • 24 אדיימי • 25 בלה-קוצ'אפ • 26 מוקוקו • מאמן: פליק |  1 נוייר •  2 רודיגר •  3 ראום •  4 גינטר •  5 קהרר •  6 קימיך •  7 האברץ •  8 גורצקה •  9 פילקרוג •  10 גנאברי •   11 גצה •  12 טראפ • 13 מילר •  14 מוסיאלה • 15 זולה • 16 קלוסטרמן • 17 בראנדט • 18 הופמן • 19 זאנה • 20 גונטר • 21 גונדואן • 22 טר שטגן • 23 שלוטרבק • 24 אדיימי • 25 בלה-קוצ'אפ • 26 מוקוקו • מאמן: פליק | גרמניה |
אסמאעיל, סולטאן ג'והור

סר אסמאעיל אל-ח'אלידי אבני אל-מרחום סולטאן אבראהים אל-מאסיהור (בג'אווי: السلطان إسماعيل الخالدي بن السلطان إبراهيم المشهور, באנגלית: Ismail Al Khalidi Ibni Al-Marhum Sultan Ibrahim Al-Masyhur;‏ 28 באוקטובר 1894 – 10 במאי 1981) היה סולטאן ג'והור בין 1959 ל-1981, במסגרת הפדרציה של מלזיה. אסמאעיל היה הסולטאן ה-23 של ג'והור והסולטאן השלישי של ג'והור "המודרנית", אחרי אביו אבראהים, וסבו אבו בכר. במותו ירש אותו בנו, טונקו מחמוד איסקנדר.
ביוגרפיה

אסמאעיל, בנו של אבראהים, סולטאן ג'והור, נולד ב-28 באוקטובר 1894 בארמון סמאיים בג'והור באהרו, במהלך תקופת שלטון סבו, הסולטאן אבו בכר. ב-7 בספטמבר 1895 מונה ל'טונקו מהקוטה' של ג'והור (נסיך הכתר של ג'והור) עם ירושת הכתר של אביו. עם פטירת אביו, הסולטאן אבראהים בלונדון ב-8 במאי 1959, אסמאעיל הושבע כסולטאן ג'והור החדש. הוא הוכתר בטקס רשמי שנערך ב-10 בפברואר 1960. תקופת שלטונו נחשבת למוצלחת, לנוכח המשך צמיחתה הכלכלית של ג'והור ושימוש מעמדה.
הסולטן אסמאעיל קיבל את השכלתו המלאית והאנגלית בג'והור באהרו והמשיך את לימודיו הגבוהים בממלכה המאוחדת יחד עם שני אחיו ואון ג'אפר בשנת 1904. הוא חזר לג'והור בשנת 1910 ולמד במכללה המלאית קואלה קנגסאר. הוא עזב שוב ללונדון ללמוד מנהל מדינה בשנת 1913. לפני שהוכתר כסולטאן, אסמאעיל גם מילא את תפקיד העוצר מספר פעמים ומילא חובות הקשורות לענייני מדינה. הוא חנך את הקונגרס המלאי ב-11 במאי 1946 בארמון איסטנה בג'והור באהרו שהוביל להקמת הארגון המאוחד הלאומי של המלאים. אסמאעיל קיבל הכרה על פועלו במהלך מצעד גדול שנערך ב-8 ביוני 1946 כדי לחגוג את הצלחתה של בריטניה לשחרר את מלאיה לאחר כניעת האימפריה היפנית.
הסולטאן נהג להקדיש תשומת לב מיוחדת לפיתוחו של ג'והור. הוא הקים את תאגיד ג'והור, רשויות הפיתוח בדרום מערב הארץ, תשתית מערב ג'והור, פתח את רשויות הקרקעות והפיתוח הפדרליות (FELDA), שיתוף הפעולה הקרקעי הפדרלי, רשויות השיקום (FELCRA) ונמל פסיר גודאנג לים סין הדרומי. נמל התעופה סנאי החל את פעילותו בשנת 1973. הוא גם הקים את המועצה הדתית האסלאמית כדי להמשיך ולפתח את קידום דת האסלאם בג'והור. הסולטאן אסמאעיל נפטר ב-10 במאי 1981 והובא למנוחות במאוזוליאום המלכותי של בג'והור באהרו.
ארק מדאל ריאטה

ארק (בגאלית סקוטית: Erc; נפטר ב-474) היה מלך אגדי של ממלכת דאל ריאטה עד שנת 474.
על פי "דברי ימי ממלכת אירלנד" נקרא ארק בשם מוירדאך (Muiredach) בנו של אואגאן מק ניל, בנו של ניאל מתשעת השבויים - המלך העליון של אירלנד בשלהי המאה החמישית. לפי מקור אחר ארק הוא צאצא של משפחת מקונייר קואם (שני המקורות אינם סותרים זה את זה).
בתקופת שלטונו החלה היפרדותה של ממלכת דאל ריאטה ממלכת אירלנד, וארק העביר את בירתו לאזור ארגייל שבסקוטלנד. הפרדות זו הושלמה בתקופת מלכותו של בנו פרגוס מור (פרגוס מור היה השני מ-12 בניו של ארק שמלך בדאל ריאטה) - אחרי לוארן.
הערות שוליים

↑  תולדות ממלכת דאל ריאטה
ארנה בוגדאן

| --- | --- |
אין תמונה חופשית
 לידה:  9 בדצמבר 1886 בודפשט, האימפריה האוסטרו-הונגרית 
 פטירה:  19 בפברואר 1964 (בגיל 77) בודפשט, הרפובליקה העממית ההונגרית 
 מקום קבורה:  בית הקברות היהודי ברחוב קוזמה 
 שם לידה:  Berger Ernő 
 לימודי רפואה:  אוניברסיטת אטווש לוראנד 
 תפקידים:  רופא ילדים 
 
ארנה בוגדאן (במקור ברגר עד 1903, בהונגרית: Bogdán Ernő;‏ בודפשט, 9 בדצמבר 1886 – בודפשט, יוז'פווארוש, 19 בפברואר 1964) היה דוקטור לרפואה (MD) יהודי-הונגרי, רופא ילדים, יועץ בריאות ממלכתי מלכותי, המנהל והרופא הראשי של הליגה הלאומית להגנה על ילדים.
קורות חיים

ארנה ברגר נולד במשפחה יהודית כבנם של איזידור ברגר, סוחר תבואה, ושל גיזלה שטרן (1858–1950). הוא השלים את לימודיו התיכוניים בבית הספר התיכון האוונגלי הראשי בבודפשט (1896–1904), ולאחר מכן התקבל לפקולטה לרפואה של אוניברסיטת בודפשט (שמה היום אוניברסיטת אטווש לוראנד), שם הוענק לו תואר דוקטור לרפואה ב-1910. תחילה היה מתמחה במכון לרפואת ילדים (בית החולים לילדים שטפניה) בניהולו של יאנוש בוקאי. בין ה-26 באוקטובר לבין ה-6 בנובמבר 1913 קיבל הסמכה של קצין רפואה בבחינות קציני רפואה שנערכו בבודפשט. מאוחר יותר הפך לבעל תואר מרצה במרפאת האוניברסיטה. בשנת 1919 עבד כבר כרופא הראשי של הליגה הלאומית להגנת הילדים, וכעבור שנתיים מונה למנהל-והרופא הראשי של המוסד. בנוסף, היה הרופא המומחה של סנטוריום איגוד העיתונאים. מתחילת שנות ה-50 ועד מותו עבד כרופא ילדים מחוזי בבודפשט, ברובע 5 (מחוז של למעלה מ-50 אלף תושבים).
בקיץ 1925 הוענק לו תואר "יועץ בריאות מלכותי ממלכתי" כהוקרה על פועלו בתחום שירותי הבריאות הציבוריים.
הוא היה חבר ב:
האיגוד הרפואי המלכותי
האיגוד הרפואי הלאומי
אגודת רופאי הילדים ההונגרים
Deutsche Gesellschaft für Kinderheilkunde
ועדה של אגודת טלאיה
אשתו הייתה פריצי פּרֵגֶר (1900–1959), איתה התחתן ב-16 במאי 1922 בווינה.
הוא הובא למנוחות בבית הקברות היהודי ברחוב קוזמה.
כתביו (חלקי)

A NEMIBAJOK SZEREPE A GYERMEKVÉDELEMBEN (תפקידן של בעיות המגדר בהגנה על ילדים)
בקע קואקלי צד שמאל בילדים (מעיים). (שבועון רפואי, 1917, 40)
בריאות הילד וטיפול מונע בהגנה על ילדים. (Journal of Child Protection 1927, 3)
Szilárd János, Bogdán Ernő : Dystrophia musculorum progressiva testvérekben (צורה של מחלה תורשתית לא דלקתית של השרירים).
פרסים והוקרה

עיטור מסדר הצטיינות של העמל (1962)
לקריאה נוספת

Adatai a Petőfi Irodalmi Múzeum katalógusában (נתוניו בקטלוג של המוזיאון הספרותי פטפי)
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
Szentmiklóssy Géza, ed. (1930). A magyar feltámadás lexikona. (לקסיקון התחייה ההונגרית)
הערות שוליים

↑  Az engedélyt tartalmazó BM rendelet száma/évszáma: 86213/1903. Forrás: MNL-OL 30790. mikrofilm 1280. kép 3. karton. Névváltoztatási kimutatások 1903. év 3. oldal 24. sor
↑  "Születési bejegyzése a pesti neológ izraelita hitközség születési akv. 2220/1886. folyószáma alatt". נבדק ב-2022-11-19.
↑  Belügyi Közlöny, 1913. november 23. /51. szám
↑  "Egészségügyi tanácsos". Orvosi Hetilap. 1925-08-30.
↑  "Házasságkötése". Az Ujság. 1922-05-20. p. 6.
↑  Magyar Közlöny, 1962. október 10. (75. szám)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארנה בוגדאן".
אנה מאדלי

| --- | --- |
אין תמונה חופשית
 לידה:  8 במרץ 1976 (בת 48) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1985 
 מקום לימודים:  בית הספר המרכזי לנאום ודרמה בלונדון  בית הספר נורת' לונדון 
 פרופיל ב-IMDb
 
אנה מאדלי (באנגלית: Anna Madeley; נולדה ב-8 במרץ 1976) היא שחקנית אנגלייה. פיליפ פישר תיאר אותה באתר " British Theatre Guide" כ"אחת השחקניות הצעירות המבריקות והמגוונות ביותר". היא גדלה בלונדון והחלה את הקריירה שלה כשחקנית ילדה. היא הופיעה במשך שלוש עונות עם הלהקה השייקספירית המלכותית ושיחקה בהפקות של "אוף וסט אנד". היא כיכבה בסרטי טלוויזיה של ה-BBC ושל ערוץ 4.
ביוגרפיה

מאדלי גדלה בלונדון ולמדה בבית הספר "North London Collegiate School", והחלה את קריירת המשחק שלה בהיותה ילדה. אחר כך למדה בבית הספר למשחק "Central School of Speech and Drama".
מאדלי שיחקה בשלוש עונות עם הלהקה השייקספירית המלכותית בשנים 2001–2002 ובשנים 2003–2004. היא הופיעה במחזה "The Roman Actor" לצדו של סר אנטוני שר.
ב-2005 שיחקה מאדלי בשלוש הפקות של אוף וסט אנד: במחזה "Colder Than Here" מאת לורה וייד (אנ'), במחזה "The Philanthropist" בבימויו של דייוויד גרינדלי, ובמחזה "The Cosmonaut's Last Message..." שהועלו בדונמאר ורהאוס. עוד הייתה בסיור הופעות בתפקיד כפול של ארון ואלכסנדר אשברוק הצעיר במחזה "קוראם בוי" מאת הלן אדמונדסון בתיאטרון המלכותי הלאומי.
ב-2006 כיכבה מאדלי בשני סרטי טלוויזיה ב-BBC, האחד התפקיד הראשי בדמות איזבלה ביטון ב"חייה הסודיים של גברת ביטון", והשני הדרמה "Aftersun". כמו כן שיחקה בדרמה "The Outsiders" של ITV.
ב-2007 הופיעה מאדלי בדרמה של ערוץ 4 "Consent" ששילב דרמה על מקרה של אונס בפגישה, ורצף של "חיים אמיתיים" שכללו עורכי דין ומושבעים שהשתתפו במשפט. בפברואר 2007 שיחקה מאדלי בתפקיד נינה בהפקה של "השחף" כמחליפה של השחקנית הראשית שחלתה.
ב-2009 הופיעה שוב במחזה "The Philanthropist" שהועלה בברודוויי. היא הייתה היחידה מצוות השחקנים המקורי שהשתתפה בהפקה זו.
ב-2010 שיחקה מאדלי בסרט הטלוויזיה "יומניה הסודיים של מיס אן ליסטר", המבוסס על תסריט מאת ג'יין אינגליש ובכיכובה של מקסין פיק בתפקיד אן ליסטר. היא הייתה תעשיינית מהמאה ה-19 שתוארה כ"לסבית המודרנית הראשונה" של בריטניה, וכתבה יומנים מפורטים על חייה. הסרט הוקרן בערב הפתיחה של "פסטיבל הסרטים פריימליין" Frameline Film Festival בתיאטרון קסטרו שבסן פרנסיסקו ביוני 2010.
בינואר 2013 כיכבה מאדלי בהפקה מחודשת של "בטבעת החנק" בהפקת האמר פילמס (אנ').
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 |  | Claudia | ילדה קטנה |  |
| 1990 |  | Back Home | תלמידה בבית ספר |  |
| 1998 | רגליים קרות | Cold Feet | אמה | סדרת טלוויזיה (פרק אחד) |
| 1999 | אבא | Dad | טסמין | בפרק "Reprodadtion" |
| 1999 | מלון פרדיסו | Guest House Paradiso |  |  |
| 2000 |  | A Dinner of Herbs | פלורי רויסטן | מיני-סדרה |
| 2001 |  | An Unsuitable Job for a Woman | פטרה | בפרק "Playing God" |
| 2003-2005 |  | The Royal | האחות סמנתה בומונט | סדרת טלוויזיה (20 פרקים) |
| 2004 |  | The Rivals | לידיה לנגוויש |  |
| 2005 |  | Stoned | פקידת קבלה |  |
| 2006 |  | Aftersun | אסתר | סרט טלוויזיה |
| 2006 |  | The Outsiders | אריקה צ'פמן | סרט טלוויזיה |
| 2006 | החיים הסודיים של הגברת ביטון | The Secret Life of Mrs. Beeton | איזבלה ביטון | סרט טלוויזיה |
| 2007 |  | Consent | רבקה "בקי" פאלמר | סרט טלוויזיה |
| 2007 | לואיס | Lewis | אן סדיקוב | בפרק "Whom the Gods Would Destroy" |
| 2007 |  | Uninvited | ג'יין | סרט קצר |
| 2007 | בית ממכר עתיקות | The Old Curiosity Shop | בטסי קווילפ | סרט טלוויזיה |
| 2008 | תבונה ורגישות | Sense and Sensibility | לוסי סטיל | מיני-סדרה |
| 2008 | ברוז' | In Bruges | דניז |  |
| 2008 | זרעים של חיבה | Affinity | מרגרט פריור |  |
| 2008 | להעיר את המתים | Waking the Dead | אנה וספוביץ' | בפרק "Pietà" |
| 2008 | בחזרה לבריידסהד | Brideshead Revisited | סיליה ריידר |  |
| 2008 | הילדים | The Children | פולי | מיני-סדרה |
| 2008 | מיס מארפל | Agatha Christie's Marple | אדל פורטסקיו | בפרק "A Pocket Full of Rye" |
| 2008 |  | Crooked House | קתרין | סדרת טלוויזיה (2 פרקים) |
| 2009 | חוק וסדר: בריטניה | Law & Order: UK | קיילי גיינס | בפרק "Hidden" |
| 2010 | הנוכלים | Hustle | ג'ניפר יוז | בפרק "The Hush Heist" |
| 2010 | יומניה הסודיים של מיס אן ליסטר | The Secret Diaries of Miss Anne Lister | מריאנה בלקומב | סרט טלוויזיה |
| 2011 |  | The Reckoning | ויקטוריה סטורידג' | מיני-סדרה |
| 2012 |  | A Fantastic Fear of Everything | WPC Taser |  |
| 2012 | שדות התותים | Strawberry Fields | ג'יליאן |  |
| 2012 | מדינה סודית | Secret State | ג'ינה הייז | מיני-סדרה |
| 2013 | פוארו | Agatha Christie: Poirot | ברברה פרנקלין | בפרק "Curtain" |
| 2013 | עדות אילמת | Silent Witness | אנט קלי | בפרק "Change" |
| 2013 | אוטופיה | Utopia | אניה |  |
| 2013 | מר סלפרידג' | Mr Selfridge | מיס רוויליוס |  |
| 2015 |  | Code of a Killer | סו ג'פריס |  |
| 2020 | מים שקטים | Deadwater Fell | קייט קנדריק | מיני-סדרה |
| 2020 | כל היצורים גדולים כקטנים | All Creatures Great and Small | גברת הול | סדרת טלוויזיה |
| 2021 | כלואים | Time | אן וורן | מיני-סדרה |
| 2022 | אנטומיה של שערורייה | Anatomy of a Scandal | אלי פריסק | מיני-סדרה |
תפקידים בתיאטרון

"נשות וינדזור העליזות" (1986)
"Be My Baby" (תיאטרון פלזנס, 1998)
"תבונה ורגישות" (סיור הופעות בבריטניה, 2000)
"Eye Contact" (ריברסייד סטודיוס, 2000)
"Madness In Valencia" (הלהקה השייקספירית המלכותית, 2001) בתפקיד אריפילה
"Love In A Wood" (הלהקה השייקספירית המלכותית, 2001) בתפקיד מרתה
"A Russian In The Woods" (הלהקה השייקספירית המלכותית, 2001) בתפקיד ליסה
"The Malcontent" (הלהקה השייקספירית המלכותית) בתפקיד מריה
"The Roman Actor" (הלהקה השייקספירית המלכותית) בתפקיד דומיטה
"Ladybird" (תיאטרון רויאל קורט, 2004) בתפקיד יולקה
"The Rivals" (בריסטון אולד ויק, 2004) בתפקיד לידיה לנגוויש
"Colder Than Here" (תיאטרון סוהו) בתפקיד ג'נה
"The Cosmonaut's Last Message to the Woman He Once Loved in the Former Soviet Union" (דונמאר ורהאוס, 2005) בתפקיד נסטסיה / קלייר
"The Philanthropist" (דונמאר ורהאוס, 2005) בתפקיד סיליה
"קוראם בוי" (התיאטרון המלכותי הלאומי, 2005–2006) בתפקיד ארון / אלכסנדר אשברוק הצעיר
"Contractions" (התיאטרון המלכותי הלאומי, 2008) בתפקיד אמה
"Earthquakes in London" (תיאטרון קוטסלו בתיאטרון הלאומי, 2010) בתפקיד פריה
"Becky Shaw" (תיאטרון אלמיידה, 2011) בתפקיד סוזאנה
"The Turn of the Screw" (תיאטרון אלמיידה, 2013) בתפקיד האומנת
"The Crucible" (תיאטרון אולד ויק, 2014) בתפקיד אליזבת פרוקטור
תפקידים ברדיו

"Shadows in Bronze" (סדרת רדיו, 2005) בתפקיד הלנה ג'סטינה
"Venus in Copper" (סדרת רדיו, 2006) בתפקיד הלנה
"The Iron Hand of Mars" (סדרת רדיו, 2007) בתפקיד הלנה
"Poseidon's Gold" (סדרת רדיו, 2009) בתפקיד הלנה
הערות שוליים

↑  Anna Madeley – Two Boys (and a Girl) for the Price of One, The British Theatre Guide
↑  The First Night Feature: Coram Boy
↑  The Secret Life of Mrs Beeton (BBC)
| --- | --- |
בקרת זהויות :  NLI: 987007327016305171  BIBSYS: 12001209  BnF: cb171211398 (data)  ISNI: 0000 0004 6019 6703  LCCN: no2007068130  NKC: mzk20201068376  NLK: KAC2020Q6051  NTA: 317888196  SUDOC: 161734200  VIAF: 51468907   WorldCat (עם VIAF): 51468907
אסמא מוחמד עבדאללה

| --- | --- |

 לידה:  1946 (בת 78 בערך) ח'רטום, סודאן 
 מדינה:  סודאן 
 השכלה:  אוניברסיטת ח'רטום  אוניברסיטת סירקיוז 
 
 
אסמא מוחמד עבדאללה (בערבית: أسماء محمد عبدالله, תעתיק מדויק: אסמאא' מחמד עבדאללה, נולדה ב-1946) היא פוליטיקאית ודיפלומטית סודאנית. היא כיהנה כשרת החוץ בממשלת ארצה, האישה הראשונה בתפקיד זה.
ביוגרפיה

עבדאללה נולדה בעיר ח'רטום. בשנת 1971 סיימה את לימודיה בכלכלה ובמדע המדינה באוניברסיטת חרטום. היא למדה גם באוניברסיטת סירקיוז שבארצות הברית.
עבדאללה עבדה כדיפלומטית במשרד החוץ של סודאן, אחת משלוש הנשים הראשונות שהועסקו בו.
ב-1989, לאחר ההפיכה שבה עלה לשלטון עומר אל-בשיר, נאלצה לעזוב את עבודתה ונרדפה על ידי השלטון החדש. היא יצאה לגלות במרוקו ושם עבדה כיועצת לארגונים בינלאומיים, לרבות הארגון האסלאמי העולמי לחינוך, מדע ותרבות (ICESCO) (אנ').
במהלך המחאות בסודאן (2018–2019) פעלה עבדאללה במסגרת כוחות החופש והשינוי (אנ'), מסגרת של ארגוני אופוזיציה למשטרו של אל-בשיר.
ב-2019 בחר ראש הממשלה הסודאני החדש עבדאללה חמדוכ בעבדאללה בהמלצת הארגון שבו פעלה לשמש כשרת החוץ בממשלתו החדשה, שקמה במסגרת תהליך הדמוקרטיזציה של סודאן. היא כיהנה בתפקיד מספטמבר 2019 ועד יולי 2020.
אסטרילדיים

| אסטרילדיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: אסטרילדיים
שם מדעי
 Estrildidae ‏יליגר, 1811

זברה פינק
Ortygospiza atricollis
אסטרילדיים (שם מדעי: Estrildidae) הם משפחה של עופות מסדרת ציפורי שיר, החיים ביערות טרופיים בעולם הישן ובאוסטרליה. יש מדענים המסווגים אותם כתת-משפחה של דרוריים והם דומים להם מאוד.
מאפיינים

האסטרילדיים הם עופות אוכלי זרעים המתקהלים בכמויות כדי לאכול אותם. בכך הם לעיתים גורמים נזקים לחקלאים והם ניצודים על ידיהם. הם דומים בממדיהם ובצורתם לדרורים, עם מקור קצר ועבה אבל מחודד והם בעלי נוצות צבעוניות המשתנות ממין אחד למשנהו. חלקם הפכו לחיות מחמד פופולריות כמו הזברה פינק ופרוש גולדיאן.
בישראל יש מין אחד, כסוף מקור הודי, אשר נחשב מין פולש כיוון  שברח או שוחרר מכלוביו והתרבה בטבע. מין נוסף, האורזית, ניתן לצפייה בטבע בגלל אותן סיבות אך עדיין לא הוגדר כמין פולש.
מיון

אמדינה (Amadina) - בו 2 מינים
אמנדווה (Amandava) (בו 3 מינים)
סוג ומין יחיד אסטרליד חום (Clytospiza monteiri)
Coccopygia (בו 3 מינים)
Cryptospiza (בו 4 מינים)
סוג ומין יחיד פרוש צבוע (Emblema pictum)
Erythrura (בו 13 מינים)
אסטרלידה (Estrilda) - בו 17 מינים, ביניהם אסטרלידה מצויה
Euodice (בו 2 מינים)
Euschistospiza (בו 2 מינים)
סוג ומין יחיד מניקין פיקטורלי (Heteromunia pectoralis)
Hypargos (בו 2 מינים)
ארגמנית (Lagonosticta) (בו 11 מינים)
סוג ומין יחיד מניקין מדגסקר (Lepidopygia nana)
לונכורה (Lonchura) (בו 35 מינים)
סוג ומין יחיד אסטרליד ירוק-צד (Mandingoa nitidula)
Neochmia (בו 4 מינים)
Nesocharis (בו 3 מינים)
Nigrita (בו 4 מינים)
סוג ומין יחיד כסוף-מקור אפור ראש (Odontospiza caniceps)
סוג ומין יחיד אסטרליד זנוב הררי (Oreostruthus fuliginosus)
סוג ומין יחיד אסטרליד שחור מקור (Ortygospiza atricollis)
סוג ומין יחיד פרוש לוקוסט (Paludipasser locustella)
Parmoptila (בו 3 מינים)
Poephila (בו 3 מינים)
Pyrenestes (בו 3 מינים)
Pytilia (בו 5 מינים)
Spermophaga (בו 3 מינים)
Stagonopleura (בו 3 מינים, ביניהם אסטרלידה זנב-אש)
Taeniopygia (בו 2 מינים) - בו הזברה פינק
Uraeginthus (בו 5 מינים)
אמרז

|  נתונים כלליים |
| --- | --- |
 סוג:  חברה פרטית
 מייסדים:  וולף טייכר
 תקופת הפעילות:  1938–הווה (כ־86 שנים)
 חברת אם:  אמפא
 שליטה בחברה:  אמפא (50%), החברה המרכזית לייצור משקאות קלים (20%), רמי שלו (10%)
 מוצרים עיקריים:  מוצרי פלסטיק
 מנכ"ל:  ליעד הר־לב
  
 www.amraz.co.il
 
אמרז בע"מ היא חברה פרטית ישראלית בתעשיית הפלסטיק. החברה ייצרה במהלך השנים שלל מוצרי פלסטיק, ומשנת 2019 היא מתמקדת בייצור בקבוקים לתעשיית המשקאות הקלים.
מנכ"לית החברה החל מיוני 2019 היא ליעד הר־לב, שהחלה את עבודתה בחברה במחלקת מערכות המידע.
היסטוריה

את החברה לייצור מוצרי פלסטיק, שנקראה G.G.T, הקים בשנת 1938 בדרום תל אביב המהנדס וולף טייכר. בשנת 1948 עבר המפעל לבני ברק. המפעל ייצר חלקי מקררים, צידניות, אריזות מזון ועוד. בשנת 1958 רכשה אמפא 50% מהחברה, ושם החברה שונה ל"אמגט". בשנת 1983 הקימה אמפא את מפעל "אמרז" בבני ברק, שעסק בייצור בקבוקים. בשנת 1986 עבר מפעל אמרז לראשון לציון והפך ליצרן מוביל של בקבוקי פלסטיק. בשנת 1994 רכשה "אמרז" את "אמגט". בשנת 1997 עבר מפעל "אמגט" לאשדוד.
בשנת 2010 נחתם מזכר הבנות למכירת "אמרז" לחברת "קרגל" תמורת 475 מיליון ש"ח, אך בסופו של דבר העסקה לא יצאה לפועל.
בסוף שנת 2017 מנתה החברה שמונה מחלקות ייצור, שעסקו במגוון טכנולוגיות לייצור מוצרי פלסטיק. בשנת 2018 החליטה החברה לסגור או למכור חמש מתוך שמונה מחלקות אלה, צעד שהיה כרוך בפיטורי עובדים רבים. אחדים מקווי הייצור, של קופסאות, חמגשיות ומכלי פלסטיק, נמכרו למתחרה, חברת מוצרי שלם מקיסריה.
בתחילת 2018 היו בעלי החברה חברת אמפא (50%), החברה המרכזית לייצור משקאות קלים (20%), רמי שלו (10%) ובעלי מניות נוספים (20%).
בשנת 2019 החלה החברה בפעילות של העתקת מפעל החברה בראשון לציון לאשדוד.
הערות שוליים

↑  מנכ”לית חדשה באמרז: ריאיון עם ליעד הר לב, באתר "פלסטיק טיים", 24 ביולי 2019
↑  מקרר פלאסטי נייד וגם תרמוס, על המשמר, 2 באוגוסט 1961
↑  אביב לוי, ‏קרגל הפסיקה המו"מ לרכישת אמרז ב-475 מ' ש', באתר גלובס, 24 בנובמבר 2010
↑    יובל חנינוביץ, מהפכה בבקבוק, באתר "ידיעות אחרונות", 7 באוקטובר 2019
↑  שני מוזס, ‏מוצרי שלם רוכשת את קווי ייצור האריזות של ורטהיים ופוגל, באתר גלובס, 17 בינואר 2018